text: Politiet beder om hjælp til at finde overfaldsmænd
  14 oktober 2017 kl. 15.58
  Politiet efterlyser mænd der lørdag eftermidag overfaldt ung mand i Esbjerg.
  En ung mand blev lørdag eftermiddag overfaldet af 2-4 fire personer på Strandby Plads i Esbjerg. Nu beder politiet offentligheden om hjælp til at finder overfaldsmændene. De kom kørende i en sølvgrå bil og forsvandt efter overfaldet ud af Hjertingvej.
  Overfaldet skete ved 15.30-tiden lørdag eftermiddag. Personen, der blev overfaldet, blev kørt til behandling på sygehuset. Hans tilstand betegnes ikke som kritisk.
  Ifølge politiet er der i øjeblikket intet der tyder på, at det er et banderelateret overfald. Politiet beder eventuelle vidner om at ringe på 1-1-4.
  Politiet søger vidner til overfald på Strandby Plads i Esbjerg #politidk https://t.co/hzy7JER8S8
  
  